Komisijos reglamentas (EEB) Nr. 3085/91
1991 m. spalio 21 d.
iš dalies keičiantis 1988 m. liepos 25 d. Komisijos reglamentą (EEB) Nr. 2275/88 dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Tarybos reglamentą (EEB) Nr. 2658/87 [1] dėl tarifų ir statistinės prekių nomenklatūros bei dėl Bendrojo muitų tarifo su paskutiniais pakeitimais, padarytais Komisijos reglamentu (EEB) Nr. 2857/91 [2], ypač į jo 9 straipsnį,
kadangi Komisijos reglamente (EEB) Nr. 2275/88 [3], inter alia, nustatytos priemonės dėl mecadeck vadinamo produkto klasifikavimo Kombinuotojoje nomenklatūroje;
kadangi Bendrija yra pasirašiusi Tarptautinę konvenciją dėl suderintos prekių aprašymo ir kodų sistemos, vadinamos suderintąja sistema;
kadangi remdamasi pirmiau minėtos konvencijos suteiktais įgaliojimais Muitų bendradarbiavimo taryba pareiškė nuomonę dėl mecadeck vadinamo produkto klasifikavimo suderintojoje sistemoje;
kadangi Kombinuotoji nomenklatūra yra pagrįsta suderintąja sistema; kadangi todėl į šią nuomonę dėl klasifikavimo turėtų būti atsižvelgta visoje Bendrijoje,
PRIĖMĖ ŠĮ REGLAMENTĄ:
1 straipsnis
9 punktui taikomas prie Reglamento (EEB) Nr. 2275/88 pridėtos lentelės įrašas yra naikinamas.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. spalio 21 d.